श्रीनगर फ्लाइट को कार्गो फायर लाइट जलने की वॉर्निंग मिली, दिल्ली फ्लाइट की विंडशील्ड में दरार
Delhi Srinagar Spicejet Flight Case दिल्ली से श्रीनगर जा रहा स्पाइसजेट का प्लेन B737 मंगलवार को कॉकपिट में झूठी चेतावनी के कारण वापस दिल्ली के IGI एयरपोर्ट लौट आया
स्पाइसजेट प्लेन की सुबह और एअर इंडिया के प्लेन की मंगलवार शाम को दिल्ली में इमरजेंसी लैंडिंग करानी पड़ी। स्पाइसजेट की दिल्ली-श्रीनगर फ्लाइट के पायलट को विमान के कॉकपिट में AFT कार्गो फायर लाइट जलने की फॉल्स वॉर्निंग मिली थी। इसके बाद विमान को बीच रास्ते से वापस दिल्ली एयरपोर्ट पर लैंड कराया गया। विमान में 140 लोग सवार थे। सभी यात्री सुरक्षित हैं। वहीं शाम को एअर इंडिया की पुणे- दिल्ली फ्लाइट की दिल्ली में इमरजेंसी लैंडिंग करानी पड़ी। पायलट को प्लेन की विंडशील्ड मे दरार दिखी थी।
एयरलाइन कंपनी के प्रवक्ता के मुताबिक, स्पाइसजेट B737 की ऑपरेटिंग दिल्ली-श्रीनगर फ्लाइट SG-8373 ने सुबह 9:45 बजे दिल्ली से श्रीनगर के लिए उड़ान भरी थी। श्रीनगर पहुंचने से पहले ही कॉकपिट में AFT कार्गो फायर लाइट जली, जिसके बाद उसे फौरन दिल्ली लाने का फैसला किया गया। हालांकि पायलट ने जब इसे चेक किया तो लाइट खुद बुझ गई।
लैंडिंग से पहले सभी ऑपरेशनल पैरामीटर सामान्य पाए गए और फ्लाइट से सभी यात्रियों को सुरक्षित उतार लिया गया। कंपनी ने बताया कि इसके बाद जब AFT कार्गो को खोला गया तो वहां आग या धुएं जैसी कोई चीज नहीं मिली। शुरुआती जांच में वॉर्निंग झूठी मिली।
सूत्रों के मुताबिक, पायलट ने जब इसकी जानकारी कंट्रोल रूम को दी तो सुबह 10:40 बजे दिल्ली एयरपोर्ट पर फुल इमरजेंसी डिक्लेयर कर दी गई थी। बाद में फ्लाइट को सुरक्षित लैंड कराया गया और एयरक्राफ्ट को पार्क कर दिया गया है।
को-पायलट की तरफ विंडशील्ड में दरार दिखी
दिल्ली जा रहे एअर इंडिया के एक विमान को प्रायोरिटी के आधार पर दिल्ली में इमरजेंसी लैंडिंग करनी पड़ी। पायलट ने को पायलट की तरफ विंडशील्ड में दरार देखे जाने के बाद दिल्ली एयरपोर्ट पर प्रायोरिटी लैंडिंग के लिए कहा था। पुणे से आ रहा प्लेन आज शाम 5:50 बजे सामान्य रूप से उतरा।
ये खबरें भी पढ़ सकते हैं...
एअर इंडिया फ्लाइट में पैसेंजर ने क्रू से मारपीट की, 2 मेंबर्स को चोटें आईं
उड़ान के दौरान पैसेंजर की बदतमीजी के चलते एअर इंडिया की फ्लाइट को एयरपोर्ट लौटना पड़ा। एयरलाइन के अधिकारी ने बताया कि दिल्ली से लंदन जा रही AI-111 फ्लाइट में एक पैसेंजर क्रू मेंबर्स से लड़ने लगा। उनके साथ मारपीट की। 2 क्रू मेंबर्स को चोटें आई हैं। पूरी खबर पढ़ें... 
फ्यूल लीक, एयर इंडिया फ्लाइट की इमरजेंसी लैंडिंग, 300 यात्री अमेरिका से दिल्ली आ रहे थे
अमेरिका से दिल्ली आ रही एयर इंडिया की फ्लाइट को तकनीकी खराबी की वजह से स्वीडन के स्टॉकहोम में इमरजेंसी लैंडिंग करानी पड़ी। विमान में 300 यात्री सवार थे। सभी सुरक्षित हैं। DGCA के मुताबिक, एयर इंडिया के बोइंग 777-300ER फ्लाइट ने अमेरिका के नेवार्क से दिल्ली के लिए उड़ान भरी थी। पूरी खबर पढ़ें... 